Byen ble grunnlagt i nærheten av elven Willamette i 1848, og bar i begynnelsen navnene Chehalem og Roger's Landing. Bebyggelsen ble regulert i 1883 og gitt bystatus i 1889. Navnet Newberg skal komme fra byens første postmester, hvis hjemby var Neuberg i Tyskland. Kvekersamfunnet i byen grunnla George Fox University i 1885. Samme år flyttet den senere presidenten Herbert Hoover til byen.